**Z Á P I S N I C A**

**Zo zasadnutia Obecného zastupiteľstva zo dňa 07.09.2015**

Prítomní poslanci: 5 poslanci

Počet poslancov: 5 poslancov

PROGRAM:

1. Zahájenie

2. Kontrola plnenia uznesenia

3. Správa z finančnej kontroly

4. Žiadosť o odkúpenie pozemku

5. Rôzne

6. Návrh na uznesenie

7. Záver

Bod 1 – V tomto bode vystúpil starosta obce a po privítaní poslancov prešiel k oboznámeniu prítomných s programom zasadnutia. Program bol jednohlasne schválený.

Hlasovanie za predložený program:

Za: 5 poslancov Proti: 0 poslancov Zdržalo sa: 0 poslancov

Bod 2 – V tomto bode prebehla kontrola plnenia uznesení z minulého zasadnutia. Uznesenia boli splnené, prípadne sa plnia priebežne.

Bod 3 – Starosta v tomto bode prečítal prítomným Správu z finančnej kontroly. Poslanci vzali správu na vedomie. Kontrolór Dr. Kirňák nebol prítomný kvôli zaneprázdnosti.

Bod 4 – V tomto bode starosta prečítal žiadosť p. Verony Suchej, Ulič č. 101 o odkúpenie pozemku parc. č. 2116/7 o výmere 26 m2 v k. ú . Uličské Krivé. Poslanci tento predaj schválili bez námietok. Pozemok bude p. Verone Suchej predaný za 0,17 eur za m2.

Hlasovanie za predaj pozemku:

Za: 5 poslancov Proti: 0 poslancov Zdržalo sa: 0 poslancov

Bod 5 – V tomto bode starosta prečítal žiadosť p. Daniela Dudlu o povolenie otvorenie prevádzky POHOSTINSTVO Uličské Krivé č. 37. Poslanci nemali námietky.

Ďalej v tomto bode starosta prečítal žiadosť p. Ivana Volocha, Laborecká 31, Humenné o prístavbu k rodinnému domu č. 59 v Uličskom Krivom. Jedná sa o miestnosť o výmere 10 m2. Poslanci nemali námietky.

Ďalej starosta obce prečítal oznámenie Ladislava Čopáka, Uličské Krivé č. 133 o drobnej stavbe na parcele č. 180 k. ú. Uličské Krivé. Poslanci nemali námietky.

V tomto bode p. Juraj Cogan vystúpil s námietkou o predaji pozemku parc. č. 255/12 p. Anne Coganovej, že poslanci boli uvedení do omylu. Vzhľadom na to, že nevedeli o akú parcelu sa jedná. Starosta sa ohradil tým, že zámer o odpredaj pozemku bol vyvesený na úradnej tabuli v zákonnej lehote. Týmto námietka bola zamietnutá.

Ďalej poslanci boli oboznámení so žiadosťou futbalového zväzu o finančný príspevok 1.000 eur, s týmto že polovicu mali už vyplatenú a je potrebné doplatiť zvyšných 500 eur. Poslanci súhlasili s tým, že finančný príspevok sa poskytne, ak sa nájdu v rozpočte dostupné financie.

Ďalej starosta obce poslancov oboznámil s potrebou aktualizácie PROGRAMU HOSPODÁRSKEHO A SOCIÁLNEHO ROZVOJA (PHSR). Poslanci tento návrh jednohlasne schválili.

Hlasovanie za aktualizáciu PHSR:

Za: 5 poslancov Proti: 0 poslancov Zdržalo sa: 0 poslancov

Ďalej starosta obce oboznámil poslancov so stavom ohľadne envirofondov (požiarna zbrojnica). Projekt je spracovávaný, odovzdanie je stanovené do 9. Októbra.

Ďalej bol spomenutý stav repasu TATRY CAS – hasičské auto a stav financií, ktoré boli na to poukázané. O tieto údaje sa zaujímal poslanec Kusin. Spomenuté bolo zaplatenie zákonnej poistky a STK. V tomto bode starosta oboznámil poslancov s kúpou kosačky.

Ďalej bola spomenutá možnosť pripojiť sa v budúcnosti k vodovodu a kanalizácií Ulič. Poslanci túto voľbu zamietli.

Ďalej poslanec Kusin predniesol požiadavku, že by bolo vhodné nanovo označiť hranice obce Uličské Krivé. Poslanci tento návrh zamietli.

V rôznom poslanec Kusin žiadal, aby počas letného obdobia boli zariadenia používané na hasenie požiaru v pohotovostnom stave a žiada vymenovanie veliteľa hasičov. Veliteľom hasičov je Ján Andreško.

Poslanec Roman Čurha pripomenul, že by bolo vhodné dokončiť lavičky cez rieku. Po získaní materiálu a nájdení pracovných síl bude dokončená. Ďalej prítomný Juraj Cogan žiada, aby sa kontrolovalo čistenie priekop a dodržiavala ich priepustnosť.

Na záver p. Ing. Juraj Cogan vystúpil s námietkou, že na poslednej schôdzi Urbárskej spoločnosti sa jej členovia uzniesli, aby za rok 2016 a 2017 bola odpustená platba dane z nehnuteľnosti aj nájom za dané roky. Od roku 2018 sa bude daň z nehnuteľnosti a nájom uhrádzať štandardne. Poslanci hlasovali za prijatie návrhu urbárskeho výboru. Hlasovaním prijatie návrhu neschválili.

Hlasovanie o prijatie návrhu urbárskej spoločnosti:

Za: 1 poslanec Proti: 3 poslanci Zdržalo sa: 1 poslanec

Týmto program zasadnutia bol vyčerpaný. Starosta poďakoval prítomným za účasť.

Ďalej boli prítomní:

1. Ján Andreško

2. Juraj Cogan

3. Ján Dudla

4. Ing. Juraj Cogan

5. Vladimír Telepjan

6. Rudolf Bojkun

7. Ján Sidor

Zapísala: Marcela Čopáková

Overil: Martin Petrovka